PolyAgent/wiki_georgian_en_parallel_20231101 huggingface dataset:
ჰაარეცი

ჰაარეცი ("დედამიწა", დედანში ეწოდება Hadashot Ha'aretz "დედამიწის სიახლეები") — ისრაელის უძველესი ყოველდღიური გაზეთი. დაარსებულია 1918 წელს. დღეისათვის ორ ენაზე, ებრაულად და ინგლისურად გამოდის ბერლინერის ფორმატში. ინგლისური ვერსია გამოდის და ვრცელდება საერთაშორისო ჰერალდ თრიბუნთან (International Herald Tribune) ერთად.
ორივე ენოვან ვერსიას ინტერნეტშიც ნახავს მკითხველი. ჩრდილოეთ ამერიკაში გაზეთი ყოველკვირეულად გამოდის, პარასკევის ნომერთან ერთად მთელი კვირეულის ამბების მიმოხილვით.
ისრაელში გამომავალ სხვა პერიოდიკასთან შედარებით, ჰაარეცი მოკლე სათაურებს იყენებს. ნაკლები ადგილი ეთმობა ფოტოს, უფრო ფართოდ არის გაშლილი პოლიტიკური ანალიზი. გაზეთის რედაქტორის გვერდები მთავრობაშიც ზეგავლენით სარგებლობს. გარდა სიახლეებისა, ჰაარეცი დიდ ადგილს უთმობს სოციალურ და გარემოსდაცვითი შინაარსის პრობლემებს. პერიოდიკის ფურცლებზე წავიკითხავთ წიგნების მიმოხილვებს, კრიმინალურ ქრონიკას და პოლიტიკურ კომენტარებს.
ისტორია
ჰაარეცი პირველად 1918 წელს გამოვიდა პალესტინაში როგორც ბრიტანული სამხედრო უწყების დაფინანსებული გამოცემა. 1919 წელს გაზეთს რუსმა სიონისტებმა მოჰკიდეს ხელი. თავდაპირველად გაზეთს "ჰადაშოთ ჰაარეცი" ერქვა. გამოცემის ლიტერატურული გვერდები იმდროის ებრაელ მწერლებს იზიდავდა. პირველი ნომრები იერუსალიმში გამოდიოდა, თუმცა, 1923 წლიდან თელ-ავივში გადავიდა. იმხანად რედაქტორი მოშე გლუეკსონი იყო, რომელიც ამ პოსტს 1922-დან 1937 წლამდე იკავებდა. სალმან შოკენი, მდიდარი გერმანელი-ებრაელი სიონისტი, რომელსაც მაღაზიათა ქსელი ჰქონდა გერმანიაში, 1937 წელს გაზეთს ყიდულობს. მისი ვაჟი გერშომ შოკენი გაზეთის რედაქტორი ხდება და ამ პოზიციაზე 1990 წლის ჩათვლით რჩება.
რესურსები ინტერნეტში
ინგლისურენოვანი საიტი
ებრაულენოვანი საიტი
ებრაულენოვანი გაზეთები
ისრაელის გაზეთები
1966

1966
მოვლენები
იანვარი
11 იანვარი : გაიხსნა თბილისის მეტროპოლიტენი.
ქალაქად გამოცხადდა ახმეტა, თეთრიწყარო და ამბროლაური, დაბად —ყაზბეგი, ფასანაური და ქედა.
დაიბადნენ
იანვარი
11 იანვარი : ელენე ბოჭორიშვილი — კანადაში მცხოვრები რუსულენოვანი ქართველი მწერალი.
11 იანვარი : თენგიზ ვერულავა — ქართველი ექიმი, ჯანდაცვის ეკონომისტი, მწერალი.
13 იანვარი : პატრიკ დემპსი — ამერიკელი მსახიობი და ავტომრბოლელი.
14 იანვარი : მარკო ჰიეტალა — ფინელი ბას გიტარისტი, მომღერალი და კომპოზიტორი.
17 იანვარი : ლიუბჩო გეორგიევსკი — მაკედონიელი პოეტი და პოლიტიკოსი
24 იანვარი : ჟული დრეიფუსი — ფრანგი კინომსახიობი.
თებერვალი
8 თებერვალი : ხრისტო სტოიჩკოვი — ბულგარელი ფეხბურთელი
9 თებერვალი : ბრუნო ბერნარი — ბელგიელი მწერალი
17 თებერვალი : კრისტიინა ოიულანდი — ესტონეთის საგარეო საქმეთა მინისტრი (2002–2005)
20 თებერვალი : სინდი კროუფორდი — ამერიკელი სუპერმოდელი
24 თებერვალი : მილენა სლავოვა — ბულგარელი როკ მომღერალი
25 თებერვალი : გიორგი ბარამია — ქართველი დიპლომატი
25 თებერვალი : ტეა ლეონი — ამერიკელი მსახიობი.
28 თებერვალი : პაულუ ფუტრე — ყოფილი პორტუგალიელი ფეხბურთელი.
მარტი
1 მარტი : ნუცა ალექსი-მესხიშვილი — ქართველი კინორეჟისორი.
1 მარტი : ზაკ სნაიდერი — ამერიკელი კინორეჟისორი, სცენარისტი და პროდიუსერი.
11 მარტი : ილიას ზოუროსი — კალათბურთის ბერძენი პროფესიონალი მწვრთნელი
აპრილი
2 აპრილი : ტედი შერინგემი — ინგლისელი ფეხბურთელი
მაისი
ივნისი
ივლისი
7 ივლისი : არსენ ცუხიშვილი — ქართველი სამხედრო მოღვაწე
აგვისტო
7 აგვისტო : უეილსი, ჯიმი — ვიკიპედიის დამფუძნებელი, ვიკიმედიის ფონდის პრეზიდენტი
18 აგვისტო : ვლადიმერ გოგოლაძე — ქართველი სპორტული ტანმოვარჯიშე.
სექტემბერი
ოქტომბერი
30 ოქტომბერი : ურუშაძე, ზაზა — ქართველი კინორეჟისორი
ნოემბერი
დეკემბერი
გარდაიცვალნენ
იანვარი
14 იანვარი : კოროლიოვი, სერგეი — საბჭოთა მეცნიერი
თებერვალი
მარტი
5 მარტი : ახმატოვა, ანა — რუსი პოეტი
აპრილი
მაისი
ივნისი
14 ივნისი : ჩიკვილაძე, ფარნაოზ — ქართველი ძიუდოისტი (დ. 1941)
30 ივნისი : ჯუზეპე ფარინა — იტალიელი ავტომრბოლელი. (დ. 1906)
ივლისი
6 ივლისი : აღსაბაძე, შოთა — ქართველი რეჟისორი
20 ივლისი : ბაჟბეუქ-მელიქიანი, ალექსანდრე — სომეხი ფერმწერი
აგვისტო
სექტემბერი
14 სექტემბერი : ჯემალ გიურსელი — თურქეთის საზოგადო მოღვაწე, რესპუბლიკის პრეზიდენტი, გენერალი
ოქტომბერი
1 ოქტომბერი : ჯორჯ ვეა — ლიბერიელი პოლიტიკოსი და ყოფილი ფეხბურთელი.
ნოემბერი
დეკემბერი
15 დეკემბერი : დისნეი, უოლტ — ამერიკელი კინორეჟისორი
ნობელის პრემიის ლაურეატები
ფიზიკა :
ქიმია :
ფიზიოლოგია და მედიცინა :
ლიტერატურა :
მშვიდობა :
ეკონომიკა :
Lasioglossum eickwortellum

Lasioglossum eickwortellum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2001 წელს.
იხილეთ აგრეთვე
Lasioglossum-ის სახეობების სია
სქოლიო
eickwortellum
გაეროს უშიშროების საბჭოს რეზოლუცია 1524

გაეროს უშიშროების საბჭოს რეზოლუცია 1524 მიიღეს ერთხმად 2004 წლის 30 იანვარს, მას შემდეგ, რაც კიდევ ერთხელ დაადასტურეს ყველა რეზოლუცია საქართველოსა და აფხაზეთის შესახებ, კერძოდ გაეროს რეზოლუცია 1462 (2003), საბჭომ გადაავადა გაეროს დამკვირვებელთა მისიის მანდატი საქართველოში, 2004 წლის 31 ივლისამდე.
რეზოლუცია
დაკვირვება
რეზოლუციის პრეამბულაში, საბჭომ ხაზი გაუსვა, რომ მიუღებელია მხარეებს შორის მოლაპარაკებებში პროგრესის არარსებობა. საბჭომ დაგმო გაეროს დამკვირვებელთა მისიის შვეულმფრენის ჩამოგდება 2001 წლის ოქტომბერში, რის შედეგადაც ცხრა ადამიანი დაიღუპა, ასევე სინანულით აღინიშნა ისიც, რომ დამნაშავეები თავდასხმაში ვერ დადგინდა. საბჭომ მიესალმა დსთ-სა და გაეროს დამკვირვებელთა მისიის სამშვიდობო ძალების წვლილს სამშვიდობო პროცესში. 2004 წლის იანვარში, საქართველოში ჩატარდა საპრეზიდენტო არჩევნები, რის შედეგად, საბჭომ ახალ მთავრობას შესთავაზა სამშვიდობო მოლაპარაკებების გაგრძელება.
გადაწყვეტილებები
უშიშროების საბჭომ მიესალმა სიტუაციის მოსაგვარებლად პოლიტიკური ძალისხმევას, კერძოდ, „უფლებამოსილებათა ძირითადი პრინციპების განაწილებას თბილისსა და სოხუმს შორის“, რომელიც ხელი უნდა შეეწყო მოლაპარაკებებს. რეზოლუციაში გამოხატულია სინანული, რომ არ არსებობს პროგრესი, რეგიონის პოლიტიკური სტატუსის შესახებ მოლაპარაკებებში, შემდგომ მოუწოდა ორივე მხარეს, გადალახონ ორმხრივი უნდობლობა. დაგმეს 1994 წლის ცეცხლის შეწყვეტისა და ძალთა დაშორიშორების შესახებ შეთანხმების ყველა დარღვევა. საბჭომ, ასევე მიესალმა კოდორის ხეობაში დაძაბულობის კლებას და ორივე მხარის მიერ, 2002 წლის 2 აპრილს, პროტოკოლის ხელმოწერას. აღენიშნა სამოქალაქო მოსახლეობის შეშფოთება და ქართულ მხარეს ეთხოვა უზრუნველყო გაეროს სადამკვირვებლო მისიისა და დსთ-ს ჯარების უსაფრთხოება ხეობაში.
რეზოლუცია მოუწოდებს ორივე მხარეს განაახლონ სამშვიდობო პროცესი, მოუწოდებს მიიღონ სასწრაფო გადაწყვეტილებები ისეთ საკითხებზე, როგორიცაა ლტოლვილთა და იძულებით გადაადგილებულ პირთა დაბრუნება და კიდევ ერთხელ დაადასტურა დემოგრაფიული ცვლილებების დაუშვებლობა კონფლიქტის შედეგად. როგორც საქართველოს, ისე აფხაზეთს მოუწოდეს შეექმნათ ერთობლივი შეფასების მისია გალის რეგიონში, კერძოდ აფხაზეთს მოუწოდეს, გაუმჯობესა სამართალდამცავი მექანიზმები, აღმოეფხვრა ეთნიკური ქართველების დედაენაზე სწავლის პრობლემა და უზრუნველყო დევნილთა უსაფრთხოება დაბრუნებისას.
საბჭომ კიდევ ერთხელ მოუწოდა ორივე მხარეს, მიიღონ ზომები 2001 წლის ოქტომბერში გაეროს მისიის შვეულმფრენის ჩამოგდებაში პასუხისმგებელი პირების მიმართ, ასევე მიესალმა უსაფრთხოების იმ ზომებისთვის, რომელიც შვეულმფრენის ჩამოგდების შემდეგ მიიღეს. ასევე, ორივე მხარე მოსთხოვეს შეეცვალათ სამხედრო რიტორიკა და უკანონო შეიარაღებული დაჯგუფები, აგრეთვე უზრუნველყოთ გაეროს პერსონალის უსაფრთხოება. გარდა ამისა, გამოხატული იყო შეშფოთება გალის რაიონში არსებული უსაფრთხოებათან დაკავშირებული ვითარების გამო, სადაც დაფიქსირდა ხელახალი მკვლელობები და ასევე დაფიქსირდა გაეროს სადამკვირვებლო მისიის და დსთ-ს სამშვიდობო პერსონალის გატაცების ფაქტები, რომელიც საბჭომ დაგმო.
რესურსები ინტერნეტში
რეზოლუციის ტექსტი UNHCR.org-ზე
იხილეთ აგრეთვე
აფხაზეთის ომი
გაეროს უშიშროების საბჭოს რეზოლუციები აფხაზეთის შესახებ
სქოლიო
1524
გაეროს უშიშროების საბჭოს რეზოლუციები აფხაზეთის შესახებ
გაეროს უშიშროების საბჭოს რეზოლუციები საქართველოს შესახებ
აფხაზეთის კონფლიქტი
2004 წელი საქართველოში
Lutuhyne

Lutuhyne is a city in the Luhansk Raion of Luhansk Oblast (region) of Eastern Ukraine, Donbas. The 2022 population was
From mid-April 2014 pro-Russian separatists captured several towns in Luhansk Oblast, including Lutuhyne. On 27 July 2014, Ukrainian forces claimed their troops had entered the city, and would restore Ukrainian control, yet by autumn it was clear that Lutuhyne was under the control of the pro-Russian, self-declared Lugansk People's Republic, and would remain that way from autumn 2014 on. Following the 2022 annexation referendums in Russian-occupied Ukraine, Russia has claimed the settlement as their territory.
Demographics
Native language as of the Ukrainian Census of 2001:
Russian 56.93%
Ukrainian 42.35%
Armenian 0.26%
Belarusian 0.06%
Gallery
References
Cities in Luhansk Oblast
Cities of district significance in Ukraine
Lutuhyne Raion
Populated places established in the Russian Empire
საჰარა (მრავალმნიშვნელოვანი)

საჰარა (მრავალმნიშვნელოვანი)
საჰარა შეიძლება ნიშნავდეს:
საჰარა — უდაბნო.
დასავლეთი საჰარა — ტერიტორია ჩრდილოეთ აფრიკაში.
საჰარა (სარბელის ალბომი) — ბერძენი მომღერლის ალბომი.
საჰარა (მაკკოე ტაინერის ალბომი) — ჯაზ-პიანისტი მაკკოე ტაინერის ალბომი
წიგნები
საჰარა (რომანი) (1992) — კლაივ კუსლერის რომანი
საჰარა (მაიკლ პალინი) (2002)
ფილმები
საჰარა (1919 ფილმი)
საჰარა (1943 ამერიკული ფილმი)
საჰარა (1943 ინდური ფილმი)
საჰარა (1958 ფილმი)
საჰარა (1983 ფილმი)
საჰარა (1985 ფილმი)
საჰარა (1991 ფილმი)
საჰარა (1995 ფილმი) — სატელევიზიო ფილმი.
საჰარა (2002 ფილმი)
საჰარა მაიკელ პალინთან (2002) — სატელევიზიო სამოგზაურო დოკუმენტური სერიები.
საჰარა (2005 ფილმი) — კლაივ კუსლერის რომანის მიხედვით.
კამპინასუ

კამპინასუ — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 690 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
2010 წლის მონაცემებით, მოსახლეობა 3 656 ადამიანს შეადგენდა, მოსახლეობის სიმჭიდროვე 1.85 კმ²-ზე. ფართობი 1 974 კმ²-ია.
იხილეთ აგრეთვე
გოიასი
ბრაზილიის შტატები
რესურსები ინტერნეტში
ბრაზილიის 2010 წლის აღწერის მონაცემები გოიასის შტატში
Ranking decrescente do IDH-M dos municípios do Brasil
გოიასის შტატის მუნიციპალიტეტები
Huachocolpa District, Tayacaja

Huachocolpa District, Tayacaja
Huachocolpa District is one of sixteen districts of the province Tayacaja in Peru.
Ethnic groups
The people in the district are mainly Indigenous citizens of Quechua descent. Quechua is the language which the majority of the population (93.61%) learnt to speak in childhood, 6.20% of the residents started speaking using the Spanish language (2007 Peru Census).
References
Polyrhachis kaipi

Polyrhachis kaipi — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
No Mercy (ჯგუფი)

No Mercy (ჯგუფი)
No Mercy — ამერიკული საცეკვაო ჯგუფი, ჩამოყალიბებული ფრენკ ფარიანის მიერ. მასში შედიან მარტი კინტრონი და ტყუპი ძმები, არიელ და გაბრიელ ერნანდესები. from Miami, Florida.
ჯგუფი ცნობილია სადებიუტო ალბომით No Mercy და მასში შეტანილი სიმღერებით „Missing“ (Everything but the Girl-ის სიმღერის ქავერ-ვერსია), „Where Do You Go“ და „When I Die“. წარმატება იქონია მათმა შემდგომმა სინგლებმაც - „Kiss You All Over“ და „Hello How Are You“.
რესურსები ინტერნეტში
ოფიციალური საიტი
რუსული გვერდი
MySpace გვერდი
სქოლიო
ბოიბენდები
ევროდენს ჯგუფები
ანდრეი კიბრიკი

ანდრეი კიბრიკი (დ. 18 ივნისი 1963, მოსკოვი) — რუსი ენათმეცნიერი, ფილოლოგიის მეცნიერებათა დოქტორი (2003), რუსეთის მეცნიერებათა აკადემიის ენათმეცნიერების ინსტიტუტის დირექტორი (2017 წლის 20 ივნისიდან), მოსკოვის სახელმწიფო უნივერსიტეტის ფილოლოგიის ფაკულტეტის პროფესორი.
ოჯახი
მამა — ალექსანდრ კიბრიკი ენათმეცნიერი
დედა — ანტონინა კოვალი ენათმეცნიერი
და — ნინა კიბრიკი მხატვარი
მეუღლე — მირა ბერგელსონი ენათმეცნიერი
პუბლიკაციები
Кибрик А. А., Плунгян В. А. Функционализм (ფუნქციონალიზმი) // А. А. Кибрик, И. М. Кобозева, И. А. Секерина (რედ.). Фундаментальные направления современной американской лингвистики. Сборник обзоров. (თანამედროვე ამერიკული ლინგვისტიკის ფუნდამენტალური მიმართულებები. მიმოხილვების კრებული) — М.: Издательство МГУ, 1997. — გვერდები 276—339.
Кибрик А. А., Подлесская В. И. (რედ.). Рассказы о сновидениях. Корпусное исследование устного русского дискурса. (მოთხრობები სიმზრების შესახებ. ზეპირმეტყველების რუსული დისკურსის კორპუსის კვლევა) — М.: Языки славянской культуры, 2009. — გვერდი 736. — 1000 ეგზემპლარი. — ISBN 978-5-9551-0303-7.
საჯარო-პოპულარული გამოსვლები, საზოგადოებრივი ცნობადობა
''ანდრეი კიბრიკის გამოსვლების სატელევიზიო ჩანაწერები თემების მიხედვით.
"დისკურსი"
"არადისკრეტულობა ენაში"
"ენის ფუნქციონალისტური თეორია"
"კოგნიტიური ლინგვისტიკა"
"ენა როგორც კოგნიტიური სისტემა"
"მულტიმოდალური ლინგვისტიკა"
"ათაბასკური ენები"
"ლინგვისტური კვლევები ალასკაზე"
"მსოფლიოს ენები გლობალიზაციის ეპოქაში"
"ენა ფართო პერსპექტივაში"
"რუსეთის ენები"
"სხვისი გონების ტირანია"
ბმულები
გვერდი რუსეთის მეცნიერებათა აკადემიის ენათმეცნიერების ინსტიტუტის გვერდი
პუბლიკაციები მოსკოვის სახელმწიფო უნივერსიტეტის სისტემაში
პუბლიკაციები საიტი „პოსტნაუკა“
„ინსტიტუტს ყოველთვის ახასიათებდა ლიბერალური დამოკიდებულება თანამშრომელთა მოღვაწეობის მიმართ“ (ინტერვიუ პროფესორ ანდრე კიბრიკთან)
რუსი ენათმეცნიერები
რუსი ფილოლოგები
დაბადებული 1963
დაბადებული 18 ივნისი
მირიან რობაქიძე

მირიან რობაქიძე (დ. 14 მარტი, 1995) — ქართველი ფეხბურთელი, საფეხბურთო კლუბ „ზესტაფონის“ მცველი.
ტიტულები
უმაღლესი ლიგა ჩემპიონი (1): 2011/2012
საქართველოს თასის ფინალისტი (1): 2011/2012
საქართველოს სუპერთასის გამარჯვებული (2): 2011/2012, 2012/2013
რესურსები ინტერნეტში
პროფილი Transfermarkt-ზე
პროფილი Soccerway-ზე
პროფილი ზესტაფონის ოფიციალურ საიტზე
დაბადებული 1995
ქართველი ფეხბურთელები
დაბადებული 14 მარტი
The Genesis Songbook

The Genesis Songbook — 2001 წლის დოკუმენტური ფილმი ჯგუფ ჯენესისის ისტორიაზე. მასში ჯგუფის ყველა თაობის წევრები საუბრობენ ცნობილ სიმღერებზე და ჰყვებიან მათი შექმნის ისტორიას.
რესპოდენტებს შორის არიან ტონი ბენქსი, ფილ კოლინზი, პიტერ გებრიელი, სტივ ჰეკეტი, დევიდ ჰენჩელი, ჰიუ პეჯემი, ენტონი ფილიპსი, მაიკ რეზერფორდი, ტონი სმითი, დერილ სტერმერი, ჩესტერ თომპსონი და რეი უილსონი.
სიმღერების სია
DVD დისკი შედგება შემდეგი თავებისგან:
Coming together
Exit Peter
Phil takes the lead
Invisible touch
The final tour
დამატებითი მასალის სახით დისკს ახლავს თავები:
Phil Collins Joins Genesis
ფილი იხსენებს, თუ როგორ მოვიდა ჯენესისში და მოღვაწეობას ჯგუფში Flaming Youth.
Steve Hackett Joins Genesis
სტივ ჰეკეტის ჯგუფში მოსვლა
Horizons
სტივ ჰეკეტი უკრავს ამ კომპოზიციას აკუსტიკურ გიტარაზე
Writing Supper's Ready
ტონი ხსნის, რომ თავდაპირველად დაიწერა ნაწილი Willow Farm, შემდეგ შეიქმნა Apocalypse in 9/8. ტონი აგრეთვე უკრავს მცირე ნაწყვეტს ამ კომპოზიციიდან.
The Lamb Lies Down On Broadway
ჯგუფის წევრების თქმით, ეს ალბომი უნდა ყოფილიყო Supper's Ready-ს კონცეფციის ვრცელი ვერსია.
Firth of Fifth
ტონი უკრავს ნაწყვეტს ამ კომპოზიციიდან.
Bill Bruford Joins Genesis
ბილ ბრუფორდი და ფილ კოლინზი საუბრობენ ბილის მოხვედრაზე ჯენესისის საკონცერტო შემადგენლობაში.
Chester Thompson & Daryl Stuermer join Genesis
ჩესტერ თომპსონისა და დერილ სტერმერის მოხვედრა ჯენესისის საკონცერტო შემადგენლობაში.
Follow You Follow Me
აკუსტიკურ ვერსიას ასრულებს კოლინზი.
Afterglow
სიმღერა სრულდება თავიდან ბოლომდე.
No Son Of Mine
ნახევრად აკუსტიკური შესრულება.
რესურსები ინტერნეტში
ინფორმაცია Genesis News Com
ჯენესისის ვიდეო ალბომები
2001 წლის ფილმები
ნაბელიანთ საყდარი

ნაბელიანთ საყდარი — არქიტექტურული ძეგლი კასპის მუნიციპალიტეტის სოფელ ხოვლეს შუაში. თარიღდება გვიანდელი ფეოდალური ხანით. ეკლესია დარბაზულია (9,2X6,7 მ), ნაგებია ნატეხი ქვით. ძლიერ დაზიანებულია: მონგრეულია კედლების ზედა ნაწილი, 1მ სიმაღლეზე ნანგრევებით ამოვსებული. შესასვლელი სამხრეთ კედლის დასავლეთ ნაწილშია. ნახევარწრიული აფსიდის ღერძზე სარკმელია, მის გვერდებზე — თითო სწორკუთხა ნიში. წყვილი პილასტრით დარბაზის გრძივი კედლები თითქმის ორ ტოლ ნაწილად იყოფა.
ლიტერატურა
კასპის მუნიციპალიტეტის არქიტექტურული ძეგლები
ამსტერდამის ხელშეკრულება (1717)

ამსტერდამის ხელშეკრულება (1717)
ამსტერდამის ხელშეკრულება — დაიდო 1717 წლის 15 აგვისტოს რუსეთს, საფრანგეთსა და პრუსიას შორის, როდესაც ჩრდილოეთის ომის დასასრული უკვე განსაზღვრული იყო. მხარეები შეთანხმდნენ ყველა საკითხზე. მათ შორის, საფრანგეთი თანახმა იყო მიეღო რუსეთ-შვედეთის სამომავლო სამშვიდობო მოლაპარაკება და უარი თქვა შვედეთთან კავშირზე.
რუსეთის მხრიდან შეთანხმებას ხელი მოაწერა პეტრე შაფიროვმა.
რესურსები ინტერნეტში
Амстердамский договор 1717 года.
XVIII საუკუნის სამშვიდობო ხელშეკრულებები
Dinoponera lucida

Dinoponera lucida — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Dinoponera-ს გვარიდან. მიეკუთვნება Ponerinae-ს ქვეოჯახს..
სქოლიო
ჭიანჭველები
ილოილო

ილოილო — ქალაქი და ნავსადგური ფილიპინებში, პანაის ნახევარკუნძულის სამხრეთ-აღმოსავლეთ ნაწილში, გიმარასის სრუტის ნაპირზე, ილოილოს პროვინციის ადმინისტრაციული ცენტრი. 2015 წლის მდგომარეობით ქალაქის მოსახლეობა შეადგენს 447 992 კაცს. ქალაქშია გემთსარემონტო დოკები, ასევე განვითარებულია კვებისა და სამკერვალო მრეწველობა. ილოილო შაქრის ექსპორტის ერთ-ერთი ცენტრია.
სქოლიო
ფილიპინების ქალაქები
ტომ ჰოლანდი (მსახიობი)

ტომ ჰოლანდი (მსახიობი)
თომას სტენლი ჰოლანდი (დ. 1 ივნისი, 1996) — ინგლისელი მსახიობი და მოცეკვავე. ამჟამად ყველაზე მეტად ცნობილია ადამიანი ობობის როლით Marvel-ის კინოსამყაროს 2017 წლის ფილმში „ადამიანი ობობა: დაბრუნება“. იგი აგრეთვე ასრულებდა მთავარ როლს „ბილი ელიოტის“ დადგმაში, ლონდონის ვესტ-ენდში. 2017 წელს მიიღო BAFTA-ს ამომავალი ვარსკვლავის ჯილდო.
რესურსები ინტერნეტში
სქოლიო
დაბადებული 1 ივნისი
დაბადებული 1996
BAFTA-ს გამარჯვებულები (პიროვნებები)
ინგლისელი მსახიობები
ერმუა

ერმუა — ქალაქი და მუნიციპალიტეტი ესპანეთში, შედის ბასკეთის ავტონომიური გაერთიანების ბისკაიის პროვინციის დურანგესადოს კომარკის შემადგენლობაში. ფართობი — 6,17 კმ². მოსახლეობა — 15 847 კაცი (2020 წ.).
იხილეთ აგრეთვე
ბისკაიის მუნიციპალიტეტები
რესურსები ინტერნეტში
ერმუის მუნიციპალიტეტის ოფიციალური საიტი
სქოლიო
ბისკაიის მუნიციპალიტეტები
ბისკაიის ქალაქები
ვაჩე (ქართლის მეფე)

ვაჩე (ქართლის მეფე)
ვაჩე — ლეონტი მროველის მიხედვით, ქართლის (იბერიის) მე-20 („მოქცევაჲ ქართლისაჲს“ მიხედვით – 22-ე) მეფე, რევის ძე, დაახლოებით III საუკუნის 70-იან თუ 80-იან წლებში.
ლიტერატურა
რესურსები ინტერნეტში
სქოლიო
იბერიის მეფეები
არშაკუნიანების დინასტია
ქვემო ხვითის ღვთისმშობლის ეკლესია

ქვემო ხვითის ღვთისმშობლის ეკლესია — ეკლესია გორის მუნიციპალიტეტის სოფელ ქვემო ხვითის განაპირას, სასაფლაოზე. თარიღდება გვიანდელი ფეოდალური ხანით.
ეკლესია დარბაზულია (11,8 X 7,3 მ), ნაგებია რიყის ქვით. შენობა დაზიანებულია: მნიშვნელოვანი ბზარია გაჩენილი კამარის შუაში, ეკლესიის მთელ სიგრძეზე, აფსიდის კონქში და აფსიდის კედლის ღერძზე იატაკამდის; ჩამოშლილია ჩრდილოეთის ფასადის საპირე წყობა და ლავგარდანი; ჩამორღვეულია ჩრდილო-აღმოსავლეთის კუთხეც. დაზიანებული ეკლესია შეუკეთებიათ. დასავლეთის შესასვლელის ზღურბლში გამოყენებულია ორი ჩუქურთმიანი ქვა. ორივე მხრიდან შეისრულთაღიანი შესასვლელები დასავლეთ კედლის შუაში და სამხრეთი კედლის (ამოქოლილია) დასავლეთ მონაკვეთშია. ორივე შესასვლელი გარედან თაღოვან შეღრმავებაშია მოთავსებული. შიგნიდან, შეღრმავების თაღის ქუსლების დონეზე, არქიტრავებია ჩადგმული. ნახევარწრიული აფსიდის ღერძზე თაღოვანი სარკმელია. აფსიდის ჩრდილოეთით კონქით დახურული ნიშია, სამხრეთით კი მცირე თაღოვანი ნიში. შიგნიდან შეისრული, გარედან ნახევარწრიული თაღოვანი სარკმლები - თითო დასავლეთით, შესასვლელის თავზე და ჩრდილოეთ კედლის შუა ნაწილშია, ორი - სამხრეთით შუა და აღმოსავლეთ ნაწილშია. დარბაზის გრძივი კედლები წყვილ-წყვილი ორსაფეხურიანი პილასტრით და დასავლეთ კედლის კუთხის პილასტრით სამ თანაბარ ნაწილად იყოფა. პილასტრების პირველ საფეხურებზე გადადის კედლის დეკორატიულად შეისრული თაღები. პილასტრები და აფსიდის მხრები დასრულებულია იმპოსტებით (თარო და ირიბად ჩაჭრილი სიბრტყე), რომლებზეც დაბჯენილია კამარის აგურით ნაწყობი საბჯენი თაღები. დარბაზის იატაკი კვადრატული აგურითაა გაწყობილი. აღმოსავლეთ ფასადის სარკმლის თავსართზე გამოსახულია განედლებული ჯვარი, რომელსაც ნახევარწრიული მოჩარჩოება აქვს. სამხრეთ კარის თავზე ჩადგმულია მოზრდილი წარწერიანი ფილა. შენობას გასდევს აგურის ოთხ რიგად ნაწყობი ლავგარდანი. სახურავი ორფერდაა, გადახურულია მიჭიქული ცისფერი კრამიტით. ეკლესიის დასავლეთ ფრონტონის კუთხეზე დგას აგურის სამრეკლო, რომელიც სწორკუთხა შეღრმავებაში მოთავსებული, ოთხივე მხრიდან ნახევარწრიული თაღებითაა გახსნილი. სამრეკლოს გუმბათოვანი გადახურვა და აგურის პირამიდული სახურავი აქვს.
ლიტერატურა
საქართველოს ისტორიის და კულტურის ძეგლთა აღწერილობა, ტ. 5, თბ., 1990 წ.
გორის მუნიციპალიტეტის ტაძრები
ღვთისმშობლის სახელობის ეკლესიები
Polyrhachis dohrni

Polyrhachis dohrni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
მანუელ კამპუს სალისი

მანუელ კამპუს სალისი (დ. 15 თებერვალი, 1841 — გ. 28 ივნისი, 1913) — ბრაზილიელი იურისტი, ფერმერი და პოლიტიკოსი; იუსტიციის მინისტრი, სენატორი და სან-პაულუს შტატის გუბერნატორი (1894–1897). ბრაზილიის მეოთხე პრეზიდენტი, პრეზიდენტად აირჩიეს 1898 წელს და თანამდებობაზე დარჩა ვადის ამოწურვამდე, 1902 წლამდე. თავისი მმართველობის პერიოდში გაატარა მკაცრი ფინანსური რეფორმები.
იხილეთ აგრეთვე
ბრაზილიის პრეზიდენტი
ბრაზილიის პრეზიდენტების სია
რესურსები ინტერნეტში
ბრაზილიის პრეზიდენტის ოფიციალური საიტი - მანუელ კამპუს სალისი
ბრაზილიის პრეზიდენტები
დაბადებული 15 თებერვალი
დაბადებული 1841
გარდაცვლილი 28 ივნისი
გარდაცვლილი 1913
ავგიტი

ავგიტი — მინერალი. ძეწკვისებრი სტრუქტურის ქანმაშენი სილიკატი პიროქსენების ჯგუფისა. კრისტალდება მონოკლინურ სინგონიაში. უმეტესად შავია, იშვიათად — მუქი მწვანე ფერისა. ელვარება — მინისებრი. სიმაგრე მინერალოგიური სკალით 5-6, სიმკვრივე 3200-3600 კგ/მ³. ტკეჩადობა მესამე გვარის პრიზმის პარალელურად — სრული. კუთხე ტკეჩადობის მიმართულებათა შორის 87-88°. ავგიტი მაგმური ქანების მნიშვნელოვანი ქანმაშენი მინერალია. მისი სახესხვაობებია ბაზალტური ავგიტი, ტიტანავგიტი და დიალაგი. ავგიტი ჰიდროთერმული ხსნარების მოქმედებით გარდაიქმნება ბოჭკოვანი აღნაგობის რქატყუარად — ურალიტად, ზოგჯერ ქლორიტად. საქართველოში კარგად განვითარებული ავგიტის კრისტალები უხვად გვხვდება შუაეოცენური ასაკის ვულკანური წყების ქანებში (ზვარე, ქვიშხეთი, ახალციხე, ციხისძირი და სხვა).
იხილეთ აგრეთვე
მინერალების სია
ლიტერატურა
ნატრიუმის მინერალები
კალციუმის მინერალები
მაგნიუმის მინერალები
რკინის მინერალები
პიროქსენების ჯგუფი
მონოკლინური მინერალები
ძვირფასი თვლები
სპერანსკი (უფის რაიონი)

სპერანსკი (უფის რაიონი)
სპერანსკი — სოფელი რუსეთში, ბაშკირეთში, უფის რაიონში. მიეკუთვნება ნიკოლაევის სოფსაბჭოს. რაიონულ ცენტრ უფიდან განლაგებულია 33 კილომეტრში, ხოლო უახლოეს რკინიგზის სადგურ უფიდან 33 კილომეტრში. 2010 წლის მოსახლეობის აღწერის მიხედვით სოფელში ცხოვრობდა 9 ადამიანი. მოსახლეობის უმრავლესობას რუსები შეადგენენ.
სქოლიო
უფის რაიონის სოფლები
სოფრონი კვიპრელი

სოფრონი კვიპრელი — კვიპრელი მთავარეპისკოპოსი, მართლმადიდებელი ეკლესიის წმინდანი, ხსენების დღე არის ძველი სტილით 9 დეკემბერი, ახალი სტილით — 22 დეკემბერი.
ბიოგრაფია
დაიბადა კუნძულ კვიპროსზე ქრისტიანულ ოჯახში. იგი მრავალ მეცნიერებას დაეუფლა, მაგრამ ყველაზე მაღლა წმინდა წერილს აყენებდა. უფლის რჩეული გამოირჩეოდა კეთილმსახურებით, გლახაკთმოყვარეობით და ასკეტური ცხოვრებით, რის გამოც უფლისგან სასწაულთქმედების ნიჭი მიემადლა. კვიპროსის ეპისკოპოსის, წმინდა დამიანეს გარდაცვალების შემდეგ მთელი ხალხის სურვილით დაქვრივებულ კათედრაზე ღირსი სოფრონი აღასაყდრეს. ახალ ხარისხში იგი ბრძნულად და სიყვარულით განაგებდა თავის სამწყსოს. გარდაიცვალა VI საუკუნეში.
ლიტერატურა
„წმიდანთა ცხოვრება“, ტომი IV, თბილისი, 2003 წ.
VI საუკუნის ქრისტიანი წმინდანები
LeftRightLeftRightLeft

LeftRightLeftRightLeft — ინგლისურ როკ-ჯგუფ Coldplay-ს რიგით მეორე ცოცხლად ჩაწერილი ალბომი, რომელიც გამოიცა 2009 წლის 15 მაისს. იგი უფასოდ ვრცელდებოდა ჯგუფის ტურის კონცერტების მსვლელობისას და მისი ოფიციალური საიტის მეშვეობით. ექვსი დღის მანძილზე ალბომი ჩამოტვირთული იქნა 3.5 მილიონჯერ.
გამოცემასთან დაკავშირებით კრის მარტინმა საკუთარი კომენტარი გააკეთა: მიუხედავად იმისა, რომ ეს ეს საკონცერტო ალბომია, სინამდვილეში ეს ნამდვილი ალბომია, ჩვენი ქრონოლოგიის ნაწილი. გარდა იმისა, რომ ეს საჩუქარია, ეს მუსიკალური ჟესტიც არის. ანუ ამით გვსურს ვაჩვენოთ, როგორია ჩვენი ამჟამინდელი ჟღერადობა.
უფასო ალბომის დანიშნულება იყო ჯგუფის ფანებისადმი მადლიერების ნიშანი. ჯგუფის თქმით, ცოცხლად დაკვრა არის ის, რაც გვიყვარს და ალბომი არის ჩვენი ფანებისადმი მადლიერების ნიშნანი; იმ ხალხისადმი, რომელიც ამას გვაკეთებინებს
სიმღერების სია
პერსონალი
ყველა სიმღერის ავტორები - გაი ბერიმენი, ჯონი ბაკლენდი, უილ ჩემპიონი და კრის მარტინი.
პროდიუსერები - დენ გრინი და რიკ სიმფსონი.
თანაშემწე ხმის ჩაწერისას - ტონი სმითი.
ხმის მიქსი - დენ გრინი და რიკ სიმფსონი (სტუდია The Bakery).
თანაშემწე ხმის მიქსის დროს - ენდი რაგი.
მასტერინგი - ბობ ლუდვიგი, სტუდია Gateway.
რესურსები ინტერნეტში
ინტერვიუ კრის მარტინთან ალბომის შესახებ
ალბომის უფასო ჩამოტვირთვა
სქოლიო
2009 წლის საკონცერტო ალბომები
Coldplay-ს საკონცერტო ალბომები
ადამივი (სოფელი)

ადამივი (სოფელი)
ადამივი — სოფელი უკრაინაში. მდებარეობს ხმელნიცკის ოლქის პოლონეს რაიონში. 2013 წელს სოფლის მოსახლეობა 377 კაცს შეადგენდა.
რესურსები ინტერნეტში
სოფლის ამინდი
პოლონეს რაიონის სოფლები